**ОТЧЕТ ЗА ДЕЙНОСТТА**

**НА ЧН ПРИ НЧ“ИЛИЯ ДОБРЕВ 1899“ С.МАНАСТИР ЗА 2021 ГОДИНА**

**Уважаеми членове на НЧ “Илия Добрев 1899“ с. Манастир!**

**Провеждаме нашето Общо събрание в една нетипична, крайно тежка и необичайна обстановка за поредна година.**

**След като две години сме в КОВИД пандемия, която отне и промени живота на много наши близки, приятели, съселяни- се надявахме на светлинка в тунела!**

**И тъкмо посвикнахме как и с какви нови средства и подход да работим, ни връхлетя още по-голяма злина –ВОЙНАТА В УКРАЙНА!Тази ,която сме гледали само по филми и чели в книгите…страшна,унищожителна!Хиляди променени за секунди съдби на два братски народа.Последствията са катастрофални .**

**Обстановка на световна и национална криза!..**

**Тук искам да отворя една скоба и благодаря на Иван Петров –от с.Бозвелийско,наш дългогодишен член,за включването му в инициативата „Помощ за Украйна!“ ,която предложи на ръководството и ние го подкрепихме.**

**Но да се върнем към днешната ни задача,като ръководство на читалището да отчетем какво сме свършили и какво не.**

**Въпреки необичайните условия през изминалата 2021 година ,усилията на настоятелството бяха насочени към приспособяване към условията,съобразявайки се с изискванията и наредбите на Министерството по здравеопазване,заповедите на Община Провадия,за изпълнение на конкретните задачи.**

**Библиотеката както знаете е една от основните дейности към читалището.**

**Тя е дом освен на книгите и компютрите и място за литературни четения, информация, социални контакти.**

**.**

**Библиотеката през 2018 г беше регистрирана като обществена библиотека и вписана в регистъра на обществените библиотеки под номер 810.С това се повиши ролята й ,но и се увеличиха изискванията за работа в нея.Има определени стандарти,които трябва да се спазват.Още един факт,че библиотекарят не може да изпълнява длъжността,ако не отговаря на стандарта.Раздаването на книги зад бюрото е отдавна забравено.**

**Една от постоянните задачи,която стои пред персионала на библиотеката е неговата квалификация и непрекъснато учене и усъвършенстване. Важи с пълна сила платформата „Учене през целия живот“.**

**В тази връзка взехме участие в семинара на Регионална библиотека гр.Варна „Организация и дейност на малките обществени библиотеки“.Дългогодишни колеги,специалисти споделиха опита и знанията си в работата на библиотеката и ни показаха интересни иновативни мероприятия,в необичайни условия.**

**Много добра оценка за работата и опита на нашата библиотека беше дадена от колеги на др.библиотеки,както и от Регионална библиотека „Пенчо Славейков“ гр.Варна.**

**Нашата библиотека отново взе участие в разработване на проект към МК „Българските библиотеки, съвременни центрове за четене и информираност“ и спечели проект за закупуване на нови 90 бр. книги на стойност 1231 лв.**

**През изминалия период продължи окомплектоване на библиотечния фонд.**

**За всички бележити дати от традиционният календар, бяха изготвени табла, витрини.**

**Участвахме в маратона по четене-месец април. организиран от Регионалната библиотека.**

**Поради ограниченото посещение, свързано с Ковид пандемията, беше въведена новата услуга-„Разнасяне на книги по домовете“ със заявка по телефона, бяха снабдявани с литература възрастни, болни читатели. при спазване на всички изисквания за дезинфекция, за престой на книгите определен срок в специални чекмеджета.**

**Социалните мрежи бяха използвани за отразяване на събития, организирани от библиотеката на нейната страница в интернет пространството.**

**По-случай 24 май Денят на нашата азбука, бяха наградени с книги всички бивши, настоящи и бъдещи учители ,които живеят в селото,Ганка Маринова-бивш библиотекар,Валентина Герджикова като действащ учител,Диляна Пламенова-студент във Великотърновския институт-бъдещ учител и всички най-добри читатели Дойка Иванова, Светльо Папазов, Надежда Якимова Миткова, Ваня Филева, Николинка Димитрова, Гергана Георгиева.**

**Благодарим на нашите дарители на книги Десислава Спасова,Донка Йорданова , ,Димитричка Тодорова –Варна. Георги Милевски –Провадия.**

**Благодарим на най-малкия дарител и постоянен читател Християн Деянов,който зарадва малките читатели с много интересни детски книжки, образователни игри, книжки за оцветяване.**

**Музейно дело.**

**Към читалището поддържаме музейна сбирка .Най-голяма в област Варна от селските читалища.**

**Музейната сбирка е в добро състояние. Всички експонати са дарени от хората, без каквото и да е заплащане. Заведени са в инвентарна книга с номера. Продължават даренията за нея. Най-добри дарители за изминалата година са Иван Йорданов, Снежинка Панкова, Димитричка Янева.**

**Поради последствията от Ковид пандемията, силно са ограничени колективните посещенията.Обикновенно се посещава индивидуално.Всеки,който я е посетил си тръгва с чувство на възхищение и гордост,особенно ако има връзка с Манастир.**

**-гордост че всичко това е съхранено за бъдните поколения.**

**Музейното дело включва Краезнание.**

**Тази обстановка на изолация , даде възможност пък за търсене,писане на спомени,факти,организиране на снимкови колекции.Изработване на родословни дървета.**

**Иван Йорданов ни предостави родословно дърво.Гергана Станева,Петър Славов предоставиха имена и данни за родословното дърво на Червен Димитър,по което работя и почти е готово.**

**Снежана Великова изработи книжка с родословното дърво на Тенджеркови.**

**Да издирим и съхраним повече данни,факти,снимки,спомени ,песни е задача на клуба по краезнание „манастирски искри“ с ръководител Гергана Станева,авторката на двете книги за с.Манастир.**

**Художествена самодейност.**

**От изключителните ограничения, забрани най-много пострада художествената самодейност.**

**Бяха отменени фолклорни събори,събития.**

**Успяхме да откраднем един промеждутък.**

**Взехме участие във фолклорния фестивал „На Еньовден заедно в с.Звездица“**

**Представихме обичаят „Еньовден“.за което получихме признанието и аплодисментите на уважаемото жури и публика.**

**Взехме участие в Петнадесетия национален тракийски фолклорен събор Богородична стъпка 2021 с обичая „Ризарки“и бяхме наградени с специалната награда приз за принос в съхранението и развитие на фолклора. на 28 и 29 август.**

**В ограничената обстановка,в която се наложи да работим ,модерно стана да участваме в онлайн конкурси.Такова участие беше в Двадесетия международен фестивал на българската култура в гр.Рени Украйна „Българи да си останем“**

**.Представихме обичаят „Ризарки“ и получихме Диплом за високо майсторство при съхранение на българския фолклор.**

**Организирахме 90 годишния юбилей на нашия много уважаван член Иван Йорданов.За приноса му към читалищното дело ,беше удостоен със званието „почетен член“ и му желаем здраве и дълголетие!**

**Материална база.**

**Читалището ни разполага с голяма МТБ,която иска поддръжка и ремонт постоянно.**

**Благодарим на Община Провадия за оказаната ни финансова помощ на стойност 20000 лв за ремонт на първия етаж-смяна на дограма,изграждане на втори изход и т.н съобразно изискванията на ППС гр.Провадия.Непосилно е за нас без омощта да се справим.**

**Съгласно Програмата за развитие на читалищата,ни беше отпусната и субсидия за закупуване на носии на самодейците.Закупени са ризи за жените от „Манастирска китка“ и детски носии 8 комплекта.**

**Има много още какво да се желае за обновяване на МБ.но всичко е свързано с финанси.**

**За 2022 г беше направена докладна до Община Провадия за ремонт на дограмата и на втория и третия етаж.**

**В заключение,искам да благодаря на всички,които взеха участие и допринесоха нашето читалище да се справи в извънредната обстановка.отново да си запази позицията в челните редици.**

**Председател:**